text: ২০২১ মে ১০ ১৮:০৬:৪৯
  আজ সোমবার (১০ মে) দুপুরে বাংলাদেশে জুয়েলার্স সমিতির নেতারা জানিয়েছেন ঈদের আগে প্রতি ভরিতে স্বর্ণের দাম বেড়েছে ২ হাজার ৩৩৩ টাকা।
  আজ সোমবার (১০ মে) দুপুরে সারা দেশে এই দাম কার্যকর করেছে বাংলাদেশে জুয়েলার্স সমিতি। নতুন দামে ২২ ক্যারেটের এক ভরি স্বর্ণের অলংকার কিনতে গুণতে হবে ৭১ হাজার ৪৪২ টাকা। এ ছাড়া ২১ ক্যাটের অলংকার গড়তে গুণতে হবে ৬৮ হাজার ২৯৩ টাকা এবং ১৮ ক্যারেটের ক্ষেত্রে ৫৯ হাজার ৫৪৫ টাকা। সনাতন পদ্ধতির স্বর্ণের ভরির দাম পড়বে ৪৯ হাজার ২২২ টাকা।
  বাংলাদেশ জুয়েলার্স সমিতির সূত্রে জানা গেছে, স্বর্ণের দাম বাড়লেও রূপার দাম অপরিবর্তিত রয়েছে। আন্তর্জাতিক ফ্লাইট বন্ধ থাকায় স্বর্ণ ব্যবসায়ীরা চাহিদামতো স্বর্ণ আমদানি করতে পারছে না, এটাও স্বর্ণের দাম বাড়ার একটি কারণ।র